(návrh)

**KÚPNA ZMLUVA**

**č.: SVO-RVO1-2024/000763-xxx**

uzatvorená podľa § 409 a nasl. zákona č. 513/1991 Zb. Obchodný zákonník

v znení neskorších predpisov (ďalej len „**Obchodný** **zákonník**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „**zákon č. 343/2015 Z. z.**“)

(ďalej len „**zmluva**“)

**Článok I.**

**Zmluvné strany**

|  |  |
| --- | --- |
| **Kupujúci:** |  |
| Názov: | Slovenská republika v zastúpení Ministerstva vnútra Slovenskej republiky |
| Sídlo: | Pribinova 2, 812 72 Bratislava, Slovenská republika |
| V zastúpení: |  |
| IČO: | 00151866 |
| DIČ: | 2020571520 |
| Bankové spojenie: |  |
| Číslo účtu: | SK7881800000007000180023 |
| BIC/SWIFT kód: |  |
| Internetová adresa (URL): |  |
|  |  |
| (ďalej len „**kupujúci**“) |  |

a

|  |  |
| --- | --- |
| **Predávajúci:** |  |
| Názov: | XXX |
| Sídlo: | XXX |
| zastúpený: | XXX |
| IČO: | XXX |
| DIČ: | XXX |
| Bankové spojenie: | XXX |
| Číslo účtu: | XXX |
| SWIFT : | XXX |
| IBAN: | XXX |
| E-mail: | XXX |
| Tel.: | XXX |
| Fax: | XXX |
| Internetová adresa (URL): | XXX |
| Zapísaný v: | XXX |
| (ďalej len „**predávajúci**“) |  |

(kupujúci a predávajúci ďalej len „**Zmluvné strany**“)

Článok II.

Úvodné ustanovenie

Zmluvné strany uzatvárajú túto zmluvu v súlade s výsledkom verejnej súťaže na predmet zákazky "Obstaranie nákupu cestných meradiel priemernej rýchlosti a poskytovanie súvisiacich služieb“, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ..../2024 dňa ......2024 pod značkou .............-MST (ďalej len „Verejné obstarávanie“).

Článok III.

Predmet zmluvy

3.1 Predmetom tejto zmluvy je záväzok predávajúceho dodať 12 ks cestných meradiel priemernej rýchlosti vrátane príslušenstva, programového vybavenia, technickej dokumentácie (ďalej len „tovar“), v súlade s prílohou č.1 tejto zmluvy a záväzok kupujúceho tovar prevziať a zaplatiť za neho predávajúcemu kúpnu cenu podľa článku VI. tejto zmluvy (ďalej len „predmet zmluvy“). Súčasťou dodávky tovaru je najmä jeho doprava do miesta dodania, inštalácie meračov rýchlosti u kupujúceho, vrátane inštalácie softvéru, uvedenie zariadení do prevádzky, overenie funkčnosti zariadenia priamo u kupujúceho v plnom rozsahu, zaškolenie obsluhy, poskytovanie servisných služieb a autorizovaného záručného servisu na náklady predávajúceho.

3.2 Servisné služby podľa tejto zmluvy pozostávajú z:

a) bezplatného záručného servisu a opráv prístrojov vrátane dodania potrebných náhradných dielov,

b) profylaxie a nastavenia pred následným overením podľa § 27 zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov (ďalej len „následné overenie“),

Článok IV.

Dodacie podmienky

* 1. Predávajúci sa zaväzuje dodať tovar v súlade s dohodnutými technickými a funkčnými charakteristikami, všeobecne záväznými právnymi predpismi platnými na území SR, technickými normami a podmienkami tejto zmluvy. Predávajúci sa zaväzuje súčasne s odovzdaním tovaru odovzdať kupujúcemu aj všetky doklady, ktoré sa na dodaný tovar vzťahujú, a to najmä technický popis, montážny predpis, návod na obsluhu a použitie prístroja a programového vybavenia pre vyhodnotenie a archiváciu dokumentácie a dokument preukazujúci prvotné overenie určeného meradla v zmysle § 26 zákona č.157/2018 Z. z. o metrológii a o zmene a doplnení niektorých zákonov (ďalej len „zákon o metrológii“) preukazujúci platnosť schválenia typu určeného meradla pre používanie v Slovenskej republike.
  2. Predávajúci sa zaväzuje odovzdať tovar Kupujúcemu v lehote do siedmich (7) mesiacov odo dňa nadobudnutia účinnosti tejto zmluvy. Zmluvné strany sa dohodli, že predávajúci môže dodať tovar v lehote podľa prvej vety tohto bodu zmluvy aj po častiach.
  3. Miestom dodania tovaru je Ministerstvo vnútra SR, Košická 47, 812 72 Bratislava.
  4. Dodanie tovaru bude dokladované podpisom zodpovednej osoby kupujúceho na príslušnom dodacom liste.
  5. Deň dodania tovaru písomne alebo elektronicky oznámi predávajúci kupujúcemu najneskôr tri (3) pracovné dni vopred.
  6. Po prevzatí tovaru predávajúci vyhotoví dodací list. Kupujúci po prevzatí tovaru dodací list písomne potvrdí. Kupujúci môže po prevzatí tovaru riadne tovar užívať a Predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
  7. Kupujúci sa zaväzuje zabezpečiť podmienky vhodné pre inštaláciu, odskúšanie a prevádzku tovaru podľa písomných pokynov predávajúceho, a to najmä:
  8. miesto pre inštalovanie a prevádzku tovaru,
  9. médiá potrebné pre prevádzku tovaru,
  10. zabezpečiť ochranu doručených a inštalovaných častí tovaru pred zásahom nepovolaných osôb, pred vytopením, požiarom a podobne.
  11. Predávajúci sa zaväzuje uskutočniť školenie na obsluhu a údržbu dodaného tovaru pre minimálne dve (2) osoby a minimálne troch (3) akreditovaných školiteľov určených kupujúcim ku každému nakupovanému zariadeniu pre prevádzku jednotlivých meračov rýchlosti, vrátane vydania certifikátu pre vykonávanie obsluhy a používania meračov rýchlosti.
  12. V prílohe č. 3 tejto zmluvy sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Za plnenie realizované subdodávateľom predávajúci zodpovedá rovnako akoby zmluvu plnil sám.
  13. Predávajúci je oprávnený zmeniť subdodávateľa iba s predchádzajúcim písomným súhlasom kupujúceho, a to formou písomného dodatku k tejto zmluve. Navrhovaný subdodávateľ musí spĺňať podmienky účasti týkajúce sa osobného postavenia podľa § 32 zákona č. 343/2015 Z. z.“ a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona č. 343/2015 Z. z.“; oprávnenie poskytovať službu sa preukazuje vo vzťahu k tej časti predmetu plnenia, ktorú má subdodávateľ plniť. V prípade ak navrhovaný subdodávateľ bude realizovať opravu určených meradiel, musí predávajúci predložiť rozhodnutie o platnej registrácii podľa zákona č. 157/2018 Z. z. pre oblasť opravy určených meradiel, a to analyzátorov dychu, aj za subdodávateľa. Predávajúci je pritom povinný oznámiť kupujúcemu údaje podľa bodu 4.9 tohto článku zmluvy o novom subdodávateľovi. Predávajúci je povinný kupujúcemu oznámiť akúkoľvek zmenu subdodávateľa a zmenu údajov u subdodávateľov, uvedených v Prílohe č. 3 tejto zmluvy, a to bezodkladne.
  14. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 4.9 tohto článku a predmety subdodávok a čestného vyhlásenia, že každý navrhnutý subdodávateľ spĺňa alebo najneskôr v čase plnenia bude spĺňať podmienky účasti podľa § 32 ods. 1 zákona č. 343/2015 Z. z., pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  15. Predávajúci vyhlasuje, že v čase uzatvorenia tejto zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane predávajúceho ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
  16. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.
  17. Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas celej doby platnosti a účinnosti tejto zmluvy.
  18. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa, ako aj za výsledok plnenia vykonaného na základe zmluvy o subdodávke.
  19. Vlastnícke právo k dodanému tovaru prechádza na kupujúceho dňom jeho dodania a prevzatia kupujúcim na základe dodacieho listu vyhotoveného Predávajúcim .
  20. Nebezpečenstvo škody na tovare prechádza na Kupujúceho dňom jeho prevzatia kupujúcim na základe dodacieho listu vyhotoveného predávajúcim .
  21. V prípade, že predávajúci, jeho subdodávateľ podľa zákona 343/2015 Z. z. alebo subdodávateľ podľa zákona 315/2016 Z. z. má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

1. prezident Slovenskej republiky,
2. člen vlády,
3. vedúci ústredného orgánu štátnej správy, ktorý nie je členom vlády,
4. vedúci orgánu štátnej správy s celoslovenskou pôsobnosťou,
5. sudca Ústavného súdu Slovenskej republiky alebo sudca,
6. generálny prokurátor Slovenskej republiky, špeciálny prokurátor alebo prokurátor,
7. verejný ochranca práv,
8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
9. štátny tajomník,
10. generálny tajomník služobného úradu,
11. prednosta okresného úradu,
12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
13. predseda vyššieho územného celku.

Článok V.

Dodacie podmienky Servisných služieb

* 1. Poskytovanie Servisných služieb bude prebiehať na základe samostatných písomných objednávok kupujúceho. Množstvá a druhy jednotlivých servisných služieb vymedzených touto zmluvou, ktoré sa majú poskytnúť, budú stanovené kupujúcim v jednotlivých písomných objednávkach obsahujúcich spravidla

1. identifikačné údaje objednávateľa a poskytovateľa,
2. číslo objednávky a dátum jej vystavenia,
3. identifikačné číslo prístroja,
4. odhadovanú celkovú cenu,
5. miesto odovzdania prístroja po poskytnutí služieb,

f) meno, priezvisko a telefonický, príp. emailový, kontakt na zástupcu objednávateľa oprávneného odsúhlasovať prípadné zmeny v objednávke.

* 1. V prípade opravy/poruchy tovaru, na ktorú sa vzťahuje záruka, predávajúci zabezpečí bezplatný autorizovaný servis (vrátane náhradných dielov) a opravu alebo výmenu tovaru. V prípade ak je v dôsledku takejto opravy potrebné vykonať následné overenie zariadenia, predávajúci zabezpečí následné overenie, nastavenie a profylaxiu zariadenia vo vlastnej réžii a na vlastné náklady. Pri každej záručnej oprave merača sa vykoná jeho profylaxia v cene podľa tejto zmluvy.
  2. V prípade opravy/poruchy tovaru, na ktorú sa nevzťahuje záruka a ktorá si vyžaduje následné overenie prístroja, predávajúci kupujúceho na túto skutočnosť elektronickou poštou upozorní.
  3. Predávajúci je povinný v pracovnom výkaze po odstránení poruchy prístroja uviesť pravdepodobný dôvod vzniku poruchy, ako napr. zlá manipulácia, poškodenie bežnou prevádzkou, pád prístroja, hrubé zaobchádzanie, neodborne preinštalovaný program, nedodržanie návodu na obsluhu, porucha prístroja nezávislá od používateľa a pod.
  4. Predávajúci sa zaväzuje poskytnúť servisné služby v súlade s odporúčaniami výrobcu prístroja, pri dodržaní ceny uvedenej v článku VI. Tejto zmluvy a v termínoch podľa bodu 5.8 tejto zmluvy.
  5. Kupujúci nahlasuje poruchy a požiadavky na opravu formou písomnej objednávky, ktorú doručí predávajúcemu písomne alebo elektronickou poštou na adresu predávajúceho ....................@...............
  6. Doručenie prístroja predávajúcemu pred poskytnutím služieb na miesto podľa bodu 4.3 tejto zmluvy vykoná kupujúci na vlastné náklady.
  7. Predávajúci sa zaväzuje zabezpečiť služby uvedené v článku III. v bode 3.2, písm. a), b) tejto zmluvy najneskôr do 3 (slovom troch) pracovných dní odo dňa prevzatia prístroja
  8. Doba uvedená v bode 5.8 tejto zmluvy môžu byť na základe odôvodnenej písomnej požiadavky predávajúceho so súhlasom kupujúceho predĺžené o 14 (slovom štrnásť) pracovných dní, a to aj opakovane, v prípade nutnosti zaobstarania niektorých náhradných dielov od výrobcu prístroja, alebo nutnosti zaslania prístroja, alebo jeho časti na diagnostiku a opravu výrobcovi, prípadne v dôsledku zásahu vyššej moci. Súhlas kupujúceho podľa predchádzajúcej vety sa nevyžaduje v prípade opráv, na ktoré sa vzťahuje záruka.
  9. V prípade rozsiahlych opráv na ktoré sa nevzťahuje záruka a ktoré presiahnu zmluvne dojednanú dobu alebo predpokladanú cenu stanovenú v písomnej objednávke, predávajúci túto skutočnosť bezodkladne písomne alebo elektronickou poštou oznámi kupujúcemu. Predávajúci je oprávnený v takejto oprave pokračovať až po písomnom schválení kupujúcim. Plynutie doby podľa bodu 5.8 tejto zmluvy je do udelenia súhlasu kupujúcim prerušené.
  10. Predávajúci sa zaväzuje vystaviť podrobný pracovný výkaz všetkých poskytnutých služieb a použitých náhradných dielov. Uvedené listinné podklady sú východiskovým dokumentom potvrdzujúcim oprávnenosť fakturovaných nákladov a podkladom k úhrade faktúry.
  11. Bezodkladne po vykonaní objednaných služieb o tejto skutočnosti predávajúci prostredníctvom emailu oboznámi kupujúceho.
  12. Po poskytnutí služieb kupujúci prevezme prístroj od predávajúceho na základe pracovného výkazu obsahujúceho súpis vykonaných prác. Pracovný výkaz je podrobný dokument, v ktorom sú uvedené a popísané všetky vykonané služby súvisiace s predmetom tejto zmluvy, s uvedením použitých originálnych náhradných dielov a počtu normohodín prislúchajúcich výkonu jednotlivých služieb. Služby v pracovnom výkaze musia byť uvádzané detailne a prehľadne, za účelom jednoduchej identifikácie ceny jednotlivej položky služieb. V prípade postupu podľa bodu 5.10 sa súčasťou výkazu stáva aj zmena objednávky. V pracovných výkazoch alebo vo faktúrach sa nesmú uvádzať nejednoznačne zadefinované služby. Nedostatky v definovaní služieb je predávajúci po vyzvaní kupujúceho ihneď povinný odstrániť.
  13. Vymenený nefunkčný náhradný diel na žiadosť kupujúceho odovzdá predávajúci zodpovednej osobe kupujúceho, ktorá preberá prístroj po vykonaní opravy a túto skutočnosť vyznačí v pracovnom výkaze. V prípade ponechania nefunkčného náhradného dielu u predávajúceho, tento zabezpečí likvidáciu elektroodpadu v súlade so zákonom č. 79/2015 Z. z. o odpadoch a o zmene a doplnení niektorých zákonov.
  14. Predávajúci sa zaväzuje počínať si pri poskytovaní servisných služieb tak, aby oprava boli vykonané v čo najkratšom čase.
  15. Predávajúci sa zaväzuje k maximálnej úspornosti a efektivite pri poskytovaní služieb. Výmenu a fakturáciu dielov, vykoná len v prípade poškodenia takýchto dielov v takej miere, že ich opätovné použitie už nie je možné.
  16. Predávajúci zabezpečí poskytovanie služieb v mieste prevádzky predávajúceho (či už vlastnej alebo zmluvnej), ktorá sa nachádza na území Slovenskej republiky.
  17. Odovzdanie a prevzatie prístroja kupujúcim pred poskytnutím služieb bude uskutočnené na mieste ..............

Článok VI.

**Kúpna cena a platobné podmienky**

6.1 Kúpna cena je stanovená dohodou zmluvných strán ako cena konečná v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách. Cena je uvedená v prílohe č. 2 tejto zmluvy.

6.2 Zálohové platby ani platba vopred sa neumožňujú. Úhrada ceny sa uskutoční po prevzatí tovaru kupujúcim, formou prevodu na bankový účet predávajúceho uvedeného v záhlaví tejto zmluvy. Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry kupujúcemu. Faktúra sa považuje za uhradenú dňom odpísania finančných prostriedkov z účtu kupujúceho.

6.3 Neoddeliteľnou súčasťou faktúry bude dodací list potvrdený kupujúcim.

6.4 Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, alebo nebude mať náležitosti daňového dokladu, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

**Článok VII.**

**Záručná doba a zodpovednosť za vady**

1. Záručná doba na tovar je dvadsaťštyri (24) mesiacov od prevzatia tovaru kupujúcim, pokiaľ na záručnom liste, v Prílohe č. 1 alebo obale takého tovaru nie je vyznačená dlhšia záručná doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
2. Predávajúci sa zaväzuje v prípade vady tovaru zabezpečiť nástup servisného technika do dvadsaťštyri (24) hodín od uplatnenia reklamácie a odstrániť vadu najneskôr v lehote do piatich (5) dní odo dňa uplatnenia reklamácie. V prípade nemožnosti odstrániť vadu do piatich (5) dní sa predávajúci zaväzuje bezodplatne poskytnúť kupujúcemu počas doby odstraňovania vady plnohodnotnú náhradu tovaru.
3. Zmluvné strany sa dohodli, že predávajúci počas doby trvania záručnej doby bude poskytovať autorizované záručné servisné služby, a to najmä technické prehliadky, údržbu a opravy vád dodaného tovaru.
4. Predávajúci sa zaväzuje vykonávať autorizovaný záručný servis podľa aktuálnych platných smerníc o servisných službách a podľa podmienok upravujúcich zodpovednosť za vady.
5. Predávajúci sa zaväzuje v rámci poskytovania autorizovaného záručného servisu dodávať kupujúcemu originálne náhradne dielce, príslušenstvo a ostatné dodávané komponenty základnej a doplnkovej výbavy dodaného tovaru.
6. Predávajúci sa zaväzuje bezplatne odstrániť oprávnené reklamácie vád dodaného tovaru. Predávajúci nezodpovedá za vady, ktoré vznikli poškodením tovaru hrubou nedbanlivosťou kupujúceho, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru.
7. Kupujúci za zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi predávajúceho.
8. Kupujúci je oprávnený v prípade dodania vadného tovaru požadovať:

a) odstránenie vád tovaru, ak sú opraviteľné,

b) dodanie chýbajúceho množstva alebo časti tovaru,

c) výmenu vadného tovaru za tovar bez vád.

7.9 Právo voľby uplatneného nároku podľa bodu 7.8. písm. a), b) alebo c) musí kupujúci uviesť v písomne uplatnenej reklamácii. V opačnom prípade má právo voľby predávajúci.

7.10 Postup pri reklamácii tovaru sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území SR.

Článok VIII.

Ostatné dojednania

* 1. Predávajúci prehlasuje, že tovar nie je zaťažený právami tretích osôb.
  2. Predávajúci je povinný:
     + 1. dodať tovar kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1 zmluvy,
       2. pred odovzdaním tovaru zabezpečiť vykonanie predpredajného servisu, zabezpečiť inštaláciu a overenie funkčnosti,
       3. zabezpečiť školenie obsluhy a údržby dodaného tovaru
  3. Kupujúci je povinný:
  4. prebrať bezchybný tovar v deň dodania tovaru, ktorý mu predávajúci oznámi podľa článku IV.  bod 4.5 tejto zmluvy,
  5. riadne a včas zaplatiť kúpnu cenu dohodnutú v článku VI. tejto zmluvy.
  6. V súvislosti s dôvernými informáciami sprístupnenými druhej zmluvnej strane v súvislosti s plnením podľa tejto zmluvy je každá zmluvná strana povinná počas trvania tejto zmluvy a po dobu dvoch (2) rokov po skončení platnosti tejto zmluvy uchovávať a zabezpečovať utajenie a dôvernosť akýchkoľvek informácií označených za dôverné a nebude takéto informácie reprodukovať ani poskytovať tretím osobám bez predchádzajúceho písomného súhlasu druhej zmluvnej strany a ani ich využívať iným spôsobom, ako na naplnenie účelu tejto zmluvy.

Článok IX.

**Zmluvné pokuty a úroky z omeškania**

* 1. Pre prípad nedodržania podmienok tejto zmluvy dohodli Zmluvné strany nasledovné sankcie:

1. za omeškanie predávajúceho s dodaním tovaru podľa čl. IV. bod 4.2 tejto zmluvy  je kupujúci oprávnený uplatniť si voči predávajúcemu zmluvnú pokutu vo výške 0,05 % z ceny tovaru za každý aj začatý deň omeškania,
2. za omeškanie predávajúceho s odstránením vady tovaru podľa čl. VII. bod 7.2. tejto zmluvy je Kupujúci oprávnený uplatniť si voči predávajúcemu zmluvnú pokutu vo výške 0,05% z ceny vadného tovaru za každý aj začatý deň omeškania.
3. za omeškanie kupujúceho so zaplatením kúpnej ceny je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania,
4. v prípade nepravdivosti vyhlásenia predávajúceho, ktoré je uvedené v čl. IV. bod 4.18 tejto zmluvy, je predávajúci povinný zaplatiť kupujúcemu zmluvnú pokutu vo výške 30 000,-EUR.
   1. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

9.3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia sankčnej faktúry do sídla Predávajúceho. Pre účely tejto zmluvy sa za vyššiu moc považujú udalosti, ktoré nie sú závislé od konania Zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa Zmluvné strany dohodnú o ďalšom postupe. Ak nedôjde k dohode, má zmluvná strana, ktorá sa odvolala na okolnosti vylučujúce zodpovednosť, právo odstúpiť od zmluvy.

**Článok X.**

**Skončenie zmluvy**

* 1. Zmluvné strany sa dohodli, že túto zmluvu je možné skončiť:
  2. písomnou dohodou Zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky Zmluvných strán vzniknuté na základe alebo v súvislosti s touto zmluvou,
  3. písomným odstúpením od zmluvy v prípade podstatného porušenia zmluvy.
  4. Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenú v záhlaví tejto zmluvy.
  5. Za podstatné porušenie zmluvy sa považuje:

1. omeškanie predávajúceho s dodaním tovaru oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (vyššia moc),
2. ak kúpna cena bude fakturovaná v rozpore s podmienkami dohodnutými v tejto zmluve,
3. Predávajúci dodá Kupujúcemu tovar takých parametrov, ktoré sú v rozpore s touto zmluvou,
4. Kupujúci je v omeškaní so zaplatením faktúry o viac ako šesťdesiat (60) dní po lehote jej splatnosti,
5. predávajúci poruší jeho povinnosti podľa bodov 4.8. až 4.15. . tejto zmluvy.
   1. Kupujúci je oprávnený odstúpiť od tejto zmluvy aj v prípade, ak:
6. proti predávajúcemu začalo konkurzné konanie alebo reštrukturalizácia,
7. predávajúci vstúpil do likvidácie,
8. predávajúci koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni,
9. predávajúci nebol v čase uzatvorenia tejto zmluvy alebo počas doby trvania jej platnosti a účinnosti zapísaný v registri partnerov verejného sektora podľa zákona č. 315/2016 Z. z..
   1. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.

Článok XI.

**Spoločné a záverečné ustanovenia**

1. Akákoľvek písomnosť alebo iné správy, ktoré sa doručujú v súvislosti s touto zmluvou druhej Zmluvnej strane (každá z nich ďalej ako „**Oznámenie**“) musia byť:

11.1.1 v písomnej podobe,

11.1.2 doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom zmluvy.

* 1. Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom zmluvy:

Kupujúci

xxxxxxxxxxxx

xxxxxxxxxxxx

xxxxxxxxxxxxxxxx

k rukám: xxxxxxxxxxxxxxxxxx

email: xxxxxxxxxxxxxxxxxxxxx

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom zmluvy:

Predávajúci:

xxxxxxxxxxxx

xxxxxxxxxxxx

xxxxxxxxxxxxxxxx

k rukám: xxxxxxxxxxxxxxxxxx

email: xxxxxxxxxxxxxxxxxxxxx

* 1. Oznámenie nadobúda účinnosť okamihom jeho prevzatia a má sa za prevzaté:

11.3.1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo

11.3.2. v čase jeho doručenia, ale najneskôr v piaty (5) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo

11.3.3 v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.

* 1. V prípadezmeny obchodného mena, názvu, sídla, právnej formy, štatutárnych orgánov alebo i spôsobu ich konania za Zmluvnú stranu, oznámi zmluvná strana, ktorej sa niektorá z uvedených zmien týka, písomnou formou túto skutočnosť druhej Zmluvnej strane a to bez zbytočného odkladu, inak povinná Zmluvná strana zodpovedá za všetky škody z toho vyplývajúce alebo náklady, ktoré v tejto súvislosti musela vynaložiť druhá Zmluvná strana. V prípade zmeny bankového spojenia alebo čísla účtu zmluvné strany o tejto skutočnosti vyhotovia písomný dodatok k tejto zmluve.
  2. Táto zmluva môže byť doplnená alebo zmenená v súlade so všeobecne záväznými právnymi predpismi platnými na území Slovenskej republiky len písomnými a očíslovanými dodatkami, ktoré sa po podpísaní obidvoma zmluvnými stranami stávajú neoddeliteľnou súčasťou tejto zmluvy.
  3. V ostatných právach a povinnostiach touto zmluvou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
  4. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
  5. Zmluvné strany vyhlasujú, že túto zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
  6. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR v súlade so zákonom č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Zverejnenie zmluvy v Centrálnom registri zmlúv zabezpečí kupujúci.
  7. Táto zmluva je vyhotovená v troch (3) rovnopisoch s platnosťou originálu, jeden (1) rovnopis zostane predávajúcemu a dva (2) rovnopisy zostanú kupujúcemu.
  8. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky, vlastný návrh plnenia predávajúceho, ktorý predložil do verejného obstarávania

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

Príloha č. 4: Dokument preukazujúci spôsobilosť kupujúceho v zmysle § 42 až § 46 zákona č.157/2018 Z. z. o metrológii a o zmene a doplnení niektorých zákonov na záručné opravy určeného meradla (naskenovaný originál alebo úradne overená kópia dokumentu vo formáte PDF)

V Bratislave dňa ..................... V ......................... dňa: .....................

Za Kupujúceho: Za Predávajúceho:

....................................................... .......................................................

Príloha č. 3

**Zoznam subdodávateľov**

|  |  |  |  |
| --- | --- | --- | --- |
| P.č. | Údaje o subdodávateľoch - Obchodné meno, sídlo, IČO | Osoba oprávnená konať  za subdodávateľa  Dátum narodenia | Adresa pobytu |
|  |  |  |  |

*(doplní uchádzač, v prípade že nebude využívať subdodávateľov uvedie vyhlásenie)*

Za Predávajúceho:

.............................................................

konateľ spoločnosti